**Test proporcionality na posúdenie oprávnených záujmov prevádzkovateľa**

vypracovaný v súlade s čl. 6 ods. 1 písm. f) Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“) a v súlade s § 13 ods. 1 písm. f) zákona č. 18/2018 Z. z. o ochrane osobných údajov (ďalej len „zákon“)

(ďalej len ako „**Test proporcionality**“)

Na účely tohto Testu proporcionality je Prevádzkovateľom spoločnosť:

Základná škola s materskou školou Štefana Moysesa

nám. Štefana Moysesa 23,974 01 Banská Bystrica

IČO: 00 652 709

(ďalej len ako „**Prevádzkovateľ**“)

**Právny základ spracúvania osobných údajov a účel**

Prevádzkovateľ má zámer spracúvať osobné údaje v rámci účelu **Prezentácia školy prostredníctvom internetu, sociálnych sietí, násteniek, vývesných tabúľ** na základe právneho základu, ktorým je **oprávnený záujem.**

Zámerom Prevádzkovateľa je šírenie dobrého mena školy, informovanie o činnosti a akciách školy, o živote na škole s cieľom získavania nových žiakov a zamestnancov.

**Rozsah osobných údajov, dotknuté osoby**

Prevádzkovateľ zamýšľa spracúvať osobné údaje dotknutých osôb v rozsahu:

* meno, priezvisko,
* fotografia ale videozáznam z akcie, činnosti, práce v rámci školskej aktivity.

Dotknutými osobami sú fyzické osoby, ktoré prezentujú akcie a činnosť na škole, žiaci, zamestnanci prevádzkovateľa prípadne iné osoby, ktoré sa zúčastnili školskej aktivity.

**Doba spracúvania osobných údajov**

Prevádzkovateľ zamýšľa spracúvať osobné údaje s týmto cieľom počas celej doby trvania účelu, t.j. pokým bude daná konkrétna prezentácia aktuálna.

**Vhodnosť využitia oprávneného záujmu**

Prevádzkovateľ považuje takéto nakladanie s osobnými údajmi dotknutých osôb za vhodné. Prevádzkovateľ je v konkurenčnom prostredí a preto sa musí snažiť o prezentovanie svojej činnosti a snažiť sa o zaujatie verejnosti. Toto chce dosiahnuť osobnejším prezentovaním svojich činností a aktivít, ktoré napomáhajú vyššej kvalite poskytovaného vzdelávania.

Spracúvanie osobných údajov týmto spôsobom je výhodné pre širokú verejnosť a nijakým spôsobom nepoškodzuje práva dotknutých osôb.

Výhrady fyzickej osoby najmä k vyhotoveným a zverejneným fotografiám prevádzkovateľ bez výhrad akceptuje a na požiadanie odstráni.

***Záver: Prevádzkovateľ dospel k názoru, že spracúvanie osobných údajov za uvedeným účelom má výhody pre širokú verejnosť ako aj pre dotknuté osoby, ktoré sú prezentované vždy v pozitívnom zmysle a je nevyhnutné.***

**Potrebnosť využitia oprávneného záujmu**

Prevádzkovateľ by mohol využiť na prezentáciu aj iný právny titul, ktorým by bol výslovný súhlas dotknutej osoby alebo jej zákonného zástupcu so spracovaním osobných údajov na daný účel. Získavanie týchto súhlasov by bolo technicky a organizačne veľmi náročné a neprinieslo by taký efekt ani pre samotné dotknuté osoby. Na druhej strane, neúplné informácie by boli alebo mohli byť dezinformačné a skresľujúce skutočnosť.

Zverejňovanie časti osobných údajov (zamestnancov) je možné aj na základe ustanovení zákona č. 18/2018 Z. z. o ochrane osobných údajov.

Dotknutá osoba môže spracúvanie osobných údajov kedykoľvek namietať a tiež podať sťažnosť na Úrad na ochranu osobných údajov. V prípade námietky na spracúvanie obrazového alebo zvukového záznamu bude dotknutej osobe vyhovené v najvyššej možnej miere.

***Záver: Prevádzkovateľ považuje takéto spracúvanie osobných údajov za vhodné.***

**Primeranosť využitia oprávneného záujmu**

Využitie oprávneného záujmu nepredpokladá neblahé dôsledky na dotknuté osoby. Dotknuté osoby sú dopredu informované, Prevádzkovateľ má splnenú informačnú povinnosť na svojom webovom sídle. Prevádzkovateľ spracúva tieto osobné údaje prostredníctvom systému a aplikácií, do ktorých majú prístup len poverené osoby riadne poučené o povinnosti ochrany osobných údajov. Do systémov a aplikácií je možný len autentifikovaný prístup.

Prevádzkovateľ zhodnotil možné riziko pre spracúvané osobné údaje, pričom dospel k záveru, že aj v prípade narušenia bezpečnosti nebude únik informácií v danom rozsahu predstavovať výrazný zásah do práv dotknutých osôb, pričom, samozrejme, podnikne všetky opatrenia, aby narušeniu bezpečnosti zozbieraných osobných údajov zabránil.

***Záver: Použitie oprávneného záujmu Prevádzkovateľ považuje za primerané.***

**Prevádzkovateľ na základe Testu proporcionality zhodnotil vhodnosť využitia oprávneného záujmu.**

|  |  |
| --- | --- |
| V Banskej Bystrici dňa 1. septembra 2020 |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| Mgr. Janka Krnáčová  riaditeľka školy |  |